Държавен вестник, бр. 56, 2011 г., стр. 5

БРОЙ  56	
Д Ъ Р Ж А В Е Н  В Е С Т Н И К 	
СТР.  5  
6. баланс на притока, включително придо­
бити права;
7. определен минимално допустим отток в 
реката след водовземането;
8. изводи и констатации.
(3) Не се изисква представяне на хидроложка 
част, когато разрешителното за водовземане е 
от река Дунав, Черно море или от язовирите 
по приложение № 1 от ЗВ.
Чл. 19. Когато водовземането и/или ползване­
то не е пряко свързано с използване на същест­
вуващи съоръжения на язовири, за издаване на 
разрешително по реда на глава четвърта от ЗВ 
не се изисква договор, а писмено съгласуване 
на дейността по отношение на съвместимостта 
є със задълженията по експлоатация по чл. 118 
от Наредба  № 13 от 2004 г. за условията и реда 
за осъществяване на техническа експлоатация 
на язовирните стени и съоръженията към тях. 
Чл. 20. (1) Обосновка на необходимите водни 
количества се разработва за всяка предвиждана 
цел на водовземане от повърхностни води при 
определените в наредбата по чл. 117а, ал. 2 ЗВ 
норми за водопотребление.
(2) За целите на ползване на водите, за които 
в наредбата по чл. 117а, ал. 2 ЗВ не са опреде­
лени норми за водопотребление, обосновката 
по ал. 1 се извършва съобразно технологичните 
изисквания за конкретната цел, като се прилагат 
техническите спецификации на съоръженията, 
въз основа на които е определено исканото 
(необходимото) водно количество.
(3) В обосновката по ал. 1 се посочва и 
групиране на целите за ползване на водата 
съгласно изискванията на тарифата по чл. 194, 
ал. 6 ЗВ.
Чл. 21. (1) Ежегодно към 31 януари на 
следващата година титулярите на разреши­
телни представят информация за изчисляване 
на дължимата такса за правото на ползване 
на водите по образец, утвърден от министъра 
на околната среда и водите и публикуван на 
интернет страниците на басейновите дирекции 
и на МОСВ. 
(2) Образецът по ал. 1 съдържа данните 
съгласно показателите, определени в разреши­
телното, и размерите, определени в тарифата 
по чл. 194, ал. 6 ЗВ, въз основа на които се 
изчислява таксата. 
Чл. 22. (1) Обосновки, изчисления и дока­
зателства за изпълнение на изискванията по 
чл. 156е, ал. 2 ЗВ се представят към заявлението 
и документите по чл. 60 ЗВ само когато пла­
нираните дейности ще доведат до съществени 
изменения на физическите характеристики 
на повърхностния воден обект, което налага 
обозначаването му като силно модифицирано 
водно тяло – за изграждане на големи хидро­
технически съоръжения, като язовири, мащабни 
корекции на река или др., или за изземване на 
наносни отложения, когато чрез дейността се 
променят профилът и кота дъно на водния обект.
(2) Документите по ал. 1 представляват 
доказателства, че:
1. дейността е в интерес на обществото и е 
в полза за човешкото здраве или безопасност;
2. са предприети всички мерки за нама­
ляване на неблагоприятното въздействие от 
планираните дейности и постигане на добър 
екологичен потенциал на водния обект;
3. ползите за обществото не могат да бъдат 
постигнати с други средства поради технически 
и/или икономически причини;
4. оценката на ползите от дейността е 
по-голяма от вредите за околната среда.
Раздел II
Годишен и месечни графици
Чл. 23. (1) С годишния график се определя 
стратегията за използване на водите на язови­
рите по приложение № 1 от ЗВ през съответ­
ната година.
(2) При съставянето на годишния график 
се вземат предвид:
1. наличният обем вода в язовирите в края 
на предходната година;
2. собствен и/или допълнителен приток към 
язовири в условията на средна, суха и много 
суха година;
3. установените за всеки язовир с проекти­
те и по време на експлоатацията специфични 
особености за формиране на притока, регули­
ращата способност, принципите и изискванията 
за най-икономично и целесъобразно използване 
на водите;
4. предложенията за необходимите водни 
маси, направени от отделните водоползватели, 
и възможностите за най-доброто им съчетаване 
при спазване на приоритетите, определени в ЗВ;
5. издадените разрешителни за водовземане.
Чл. 24. (1) Годишният график се утвърждава 
от министъра на околната среда и водите до 
10 февруари на текущата година.
(2) До 20 декември на предходната година 
титулярите на разрешителни за водовземане 
заявяват писмено необходимите им по месеци 
водни обеми при условията на средна година 
(с обезпеченост 50 на сто), средно суха година 
(с обезпеченост 75 на сто) и много суха година 
(с обезпеченост 95 на сто).
(3) Планираните ремонти на системите 
и съоръженията на язовирите, включени в 
приложение № 1 от ЗВ, за които ремонтът 
предполага нарушаване на водоподаването и 
които са включени в графика на дружеството 
за следващата година, се заявяват до 20 де­
кември на предходната година и се отразяват 
в годишните графици.
(4) Промяната на планираните ремонтни 
работи от работните програми на дружеството 
се отразява в месечните графици при необхо­
димост.